Charlie Chaplin

Sir Charles Spencer "Charlie" Chaplin (født 16. april 1889, død 25. december 1977) var britisk-amerikansk skuespiller, filminstruktør, manuskriptforfatter og komponist.

Den gængse historie er, at Chaplin blev født i London i en fattig familie med faderen Charles Spencer Chaplin Sr. og moderen Hannah Hill. MI5 konkluderede dog i 1952, at der ikke fandtes officielle dokumenter om en Charles Spencer Chaplin i Storbritannien før 1920, og Chaplin kan være født i en sigøjnerlejr i Black Path Park i Smethwick ved Birmingham.
Både Chaplin Sr. og Hannah Hill optrådte i varieteer. Kort efter Charlies fødsel forlod faderen Hannah og sine to sønner.

Karrieren blev indledt i 1894, hvor han assisterede sin moder under en optræden. I 1896 måtte hun dog opgive at passe sine to børn, som kom på børnehjem  Fra 1907 til 1913 arbejdede Chaplin med Karno Pantomime Troupe og deltog i turneer til USA og Canada. Her blev han opdaget af produceren Mack Sennett, som tilbød ham en kontrakt med Keystone Film Company. Her indspillede han sin første film Making a Living (1914), hvori han spiller arbejdsløs. Hans næste film Kid Auto Races at Venice (1914) afgjorde hans karriere. Her optræder han i hængerøvsbukser, et par sko, som er adskillige numre for store, en jakke, som til gengæld er flere numre for lille, en bowlerhat og en moustache, der er trimmet til tandbørstestørrelse. Fra 1915 skrev, instruerede og producerede Chaplin selv sine film, samtidig med, at han selv spillede hovedrollen i dem. Chaplin indspillede mere end 30 film for Keystone, inden han flyttede til Essanay Films, hvor han indspillede 15 film. Også den, som gav ham tilnavnet "the tramp" ("vagabonden"), hvor han spiller en helt, som forsøger at redde en kvinde i nød. Chaplins næste kontrakt med Mutual Film Corporation indbragte ham 10.000 USD om ugen plus bonus. Her arbejdede han 1916-1917.

The Kid kom i 1921.

I 1918 oprettede Chaplin og hans broder deres eget studie i Los Angeles, og i 1919 dannede de sammen med Douglas Fairbanks, Mary Pickford m.fl. filmselskabet United Artists. I 1925 kom klassikeren Guldfeber og året efter Cirkus. I 1931 tog Chaplin tilbage til London til premieren på City Lights, og han vendte først tilbage til USA i 1932.

Hans næste film, Moderne Tider (1936) er en af hans største successer, som måske kun overgås af Diktatoren (1940), der er en parodi på Nazi-Tyskland. Chaplin spiller dobbeltrollen som en jødisk barber, der har deltaget i 1. verdenskrig, og den onde Adenoid Hynkel, Tomanias diktator.

I 1952 kom hans nok bedst kendte talefilm Rampelys. Dette tidspunkt var netop højdepunktet for McCarthyismen, og Chaplin beskyldtes som mange andre af de amerikanske myndigheder for kommunistsympatier og blev smidt ud af landet. Derefter flyttede han til Schweiz. I denne periode indspillede han King in New York (1957) og sin sidste film Grevinden fra Hongkong (1967) med Marlon Brando og Sophia Loren, hans eneste fiasko.

I 1975 blev Chaplin adlet af dronning Elizabeth for sine fortjenester. Han døde juledag 1977 i Vevey i Schweiz og ligger begravet på kirkegården i Corsier-sur-Vevey i Vaud. To måneder senere, den 3. marts 1978, blev hans lig stjålet fra kirkegården i et forsøg på at afpresse familien penge. Afpresningsforsøget mislykkedes, og røverne blev fanget. Liget blev fundet igen 11 uger senere ved Genevesøen.

Charlie Chaplin som komponist 
Charlie Chaplin komponerede selv musikken til mange af sine film. Ligesom den berømte amerikanske komponist Irving Berlin kunne Chaplin ikke nedskrive sine kompositioner, men måtte have en assistent til at udføre nedskrivningen.

Hans mest kendte melodier er "Smile" fra Moderne Tider (1936), og "Limelight", der er temaet i filmen af samme navn (på dansk: Rampelys), (1952).

I 1916 stiftede Chaplin et selskab for at udgive sine kompositioner. Selskabets levetid var kort, men det nåede i 1916 at udgive tre kompositioner: "Oh! That Cello", »There's Always One You Can't Forget" og "The Peace Patrol March".

Chaplin citerede/anvendte – ligesom mange store klassiske komponister – i sin musik ofte dele af andre komponisters værker, således for eksempel Johannes Brahms' Ungarske Dans nr. 5 i ovennævnte "The Peace Patrol March".

Filmografi 

 1914 Between Showers (kortfilm) 
 1914 A Busy Day (kortfilm) 
 1914 Caught in a Cabaret 
 1914 Caught in the Rain (kortfilm) 
 1914 Cruel, Cruel Love (kortfilm) 
 1914 Dough and Dynamite (kortfilm) 
 1914 The Face on the Barroom Floor 
 1914 The Fatal Mallet (kortfilm) 
 1914 A Film Johnnie (kortfilm) 
 1914 Gentlemen of Nerve (kortfilm) 
 1914 Getting Acquainted (kortfilm) 
 1914 Her Friend the Bandit (kortfilm) 
 1914 His Favorite Pastime (kortfilm) 
 1914 His Musical Career (kortfilm) 
 1914 His New Profession (kortfilm) 
 1914 His Prehistoric Past 
 1914 His Trysting Place 
 1914 Kid Auto Races at Venice 
 1914 The Knockout 
 1914 Laughing Gas 
 1914 Mabel at the Wheel (kortfilm) 
 1914 Mabel's Busy Day 
 1914 Mabel's Married Life 
 1914 Mabel's Strange Predicament (kortfilm) 
 1914 Making a Living (kortfilm) 
 1914 The Masquerader (kortfilm) 
 1914 The New Janitor (kortfilm) 
 1914 The Property Man 
 1914 Recreation (kortfilm) 
 1914 The Rounders (kortfilm) 
 1914 The Star Boarder (kortfilm) 
 1914 Tango Tangles (kortfilm) 
 1914 Those Love Pangs (kortfilm) 
 1914 Tillie's Punctured Romance 
 1914 Twenty Minutes of Love (kortfilm) 
 1915 The Bank 
 1915 By the Sea (kortfilm) 
 1915 The Champion 
 1915 His New Job 
 1915 His Regeneration (kortfilm) (cameo)
 1915 In the Park (kortfilm) 
 1915 A Jitney Elopement 
 1915 A Night Out 
 1915 A Night in the Show (kortfilm) 
 1915 Shanghaied (kortfilm) 
 1915 The Tramp 
 1915 A Woman (kortfilm) 
 1915 Work 
 1916 Behind the Screen 
 1916 Charlie Chaplin's Burlesque on Carmen 
 1916 The Count 
 1916 The Fireman 
 1916 The Floorwalker 
 1916 One A.M. (kortfilm) 
 1916 The Pawnshop (kortfilm) 
 1916 Police! 
 1916 The Rink (kortfilm) 
 1916 The Vagabond 
 1917 The Adventurer 
 1917 The Cure 
 1917 Easy Street 
 1917 The Immigrant 
 1918 The Bond (kortfilm) 
 1918 A Dog's Life 
 1918 Shoulder Arms 
 1919 A Day's Pleasure (kortfilm) 
 1919 Sunnyside 
 1921 The Idle Class 
 1921 The Kid 
 1921 The Nut 
 1922 Nice and Friendly (kortfilm) 
 1922 Pay Day 
 1923 The Pilgrim 
 1923 Souls For Sale 
 1923 A Woman of Paris 
 1925 The Gold Rush (Guldfeber)
 1926 A Woman of the Sea 
 1928 The Circus (Cirkus)
 1928 Show People 
 1931 City Lights 
 1936 Modern Times (Moderne Tider)
 1940 The Great Dictator (Diktatoren)
 1947 Monsieur Verdoux 
 1952 Limelight (Rampelys)
 1957 A King in New York 
 1967 A Countess From Hong Kong (Grevinden fra Hongkong)

Selvbiografier 
 Charles Chaplin: Mit liv, barndom – ungdom (Gyldendal, 1979)
 Charles Chaplin: Mit liv (Gyldendal, 1993)

Litteratur/kilder 
 Robert Eddy: Charlie Chaplin – hans liv og levned med originale fotografier (Zinklar Zinglersen, 1928)
 Georges Sadoul: Chaplin (Tiden, 1954)
 Lars Forssell: Chaplin (Gyldendal, 1967)
 Uno Asplund: Chaplin og hans 81 film (Samleren, 1973)
 Karen Hammer: Chaplin i rampelyset (Tracking nr. 4, 1985)

Noter

Eksterne henvisninger 
 

 Charlie Chaplin Website 
 The Charlie Chaplin Archive 
 
 Fra Chaplins unge år i London

Filminstruktører fra Storbritannien
Filmskuespillere fra USA
Skuespillere fra England
Komikere fra England
Filminstruktører fra USA
Manuskriptforfattere fra USA
Komikere fra USA
Briter i 1800-tallet
Briter i 1900-tallet
Hollywood Walk of Fame
Oscar for bedste musik
Personer tildelt Order of the British Empire
Ateister
Mimikere
Personer fra London
Æresdoktorer ved University of Oxford